《余遭兵变诸君携具慰劳小集园亭作》
明代·皇甫汸

先人敝宅近成墟，别业犹存三亩馀。竹下酒肴劳客载，花间门径拟亲除。

但令沉饮深衷见，莫遣交情病里疏。臧谷亡羊均是累，可须重问士安书。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。